**3. számú melléklet**

**A 9700 Szombathely, Simon István u. 2-6. ingatlan középső épületrésze közös használatának rendje**

A nemzeti köznevelésről szóló 2011. évi CXC. törvény 76.§ (5) bekezdés a) pontja, valamint köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény (a továbbiakban: Törvény) 8.§ (1) bekezdés b) pontja alapján – 2015. július 1. napjával - a 9700 Szombathely, Simon István utcai ingatlan két épületegysége a Szombathelyi Szolgáltatási Szakképzési Centrum vagyonkezelésébe kerül. Az ingatlan középső, volt művelődési ház épületrésze a Szakképzési Centrum, valamint az Oladi Általános Iskola közös használatában áll.

A középső épületrész közös használatára tekintettel a felek a Szakképzési Centrum és Szombathely Megyei Jogú Város Önkormányzata között megkötésre kerülő vagyonkezelői szerződés jelen 3. számú mellékletében az alábbiak szerint rögzítik a használat rendjét.

**A középső rész közös használatú helyiségei:**

1. **Tornaterem:**

* Területe: 800 m2
* Használat: hétfőtől péntekig 8 – 17 óráig

A mindenkori tantárgyfelosztások alapján, egyeztetés szerint.

1. **Tükrös terem:**

* Terület: 31,7 m2
* Használat: a KLIK és a Sartoris Alapítvány együttműködési megállapodása alapján társastánc oktatás, valamint néptánc oktatás.

Minden tanév elején a középiskolával való megállapodás szerint (órarend alapján).

1. **Tornaterem középső szertára:**

* Területe: 12 m2
* Közösen a középiskolával tornaszerek, tornaeszközök elhelyezésére.

1. **Iskolai könyvtár:**

* Területe: 161,7 m2
* Használat: 8 – 17 óráig

Az általános iskolai könyvtári órákhoz szükséges pedagógus létszámot az általános iskola biztosítja.

1. **Konditerem:**

* Területe: 45 m2
* Használat: Testnevelés órák ideje alatt.

1. **Orvosi rendelő:**

* Terület: 8,5 m2
* Használat: 8 – 16 óráig

1. **Büfé:**

* Terület: 25,2 m2
* Használat: 8-17 óráig

1. **Közösségi terek**

A középső épületrész közösségi helyeit az általános iskola tanulói, dolgozói is használják.

1. **Kizárólagos használatú helyiségek:**
2. **Öltözők:**

* Emeleti leány öltöző: kb.18 m2
* Földszinti fiú öltöző: 10,75 m2

1. **Szertár 1.** (általános iskola)

* terület: 12 m2

1. **5. és 6. számú klubtermek** (a mindenkori tantárgyfelosztás függvényében):

* Terület: kb. 64 m2/ klub
* Használat: 8 – 17 óráig tanórai foglalkozásokra.

1. **Alkalmilag igénybe vett közös helyiségek:**

**Színházterem:**

* Az általános iskolai rendezvények megtartása.
* Előzetes egyeztetés a középiskolával (legalább 5 nappal előtte).

1. **Uszoda:**

Az uszoda elsősorban a városi óvodai és általános iskolai úszásoktatás helyszíne.

Az általános iskola Pedagógiai Programjában leírtak alapján – testnevelés óra keretében – minden alsó tagozatos osztály (órarend egyeztetés függvényében) úszásoktatáson vesz rész. Jelenleg heti 10 óra.

1. **Az udvar közös használata:**

* A 3785/33 hrsz. alatt található ingatlan zöldövezeti területe: 7477 m2
* Ebből az általános iskola területe (GAMESZ működtetésében) a kézilabdapálya végéig tart. A tőle délre lévő terület a középiskolához tartozik, működtetője a Szombathelyi Szolgáltatási Szakképzési Centrum.
* Az általános iskola területén lévő sportpályák:
* 1 db 20 x 12 m nagyságú új kosárlabdapálya,
* 1 db felújításra szoruló kézilabdapálya,
* egy 2006-ban létesített görhokipálya, a használati jog Pingvin Egyesületé, 8-17-ig az iskola jogosult a használatára)
* A sátorral fedett, 20 x 40 méteres görkorcsolyapályát. A használatára vonatkozó megállapodás megkötése folyamatban van.
* Távolugró gödör
* Az általános iskola területén található egy játszótér.